Publication: Magyar Közlöny
Issue: MK-2000-15 (Year: 2000, Number: 15)
Era: 1990-2004
Section: szóló 1993. évi III. törvény (a továbbiakban: Sztv.) 3. §
Paragraph Index: 178

(3) bekezdése alapján minden esetben törvény határozza meg a szociális ellátásokra való jogosultság feltételeit. Az Sztv. 38. § (3) bekezdése lakásfenntartási támogatás igényléséhez való jogosultság feltételeit részletesen meghatározta és kimondta, hogy a megállapított egyéb feltételek esetén különösen indokolt a lakásfenntartási támogatás azon családok esetében, ahol az egy főre jutó havi jövedelem nem haladja meg az öregségi nyugdíj mindenkori legkisebb összegének kétszeresét. Az Ör. kifogásolt rendelkezése törvénysértő, mert törvényi felhatalmazás nélkül az Sztv.-ben meghatározott jövedelemhatárt, mint jogosultsági feltételt szigorította és ezáltal arra rászorulók meghatározott csoportját kizárta a támogatás igényléséből. II. Az indítvány az alábbiakban kifejtettek szerint megalapozott.

Source: https://magyarkozlony.hu/hivatalos-lapok/b071e06ef947d3720588b5b19949f03cf210b365/dokumentumok/9836ce32b5fcd6e559e174832eb0cddfe25651fe/letoltes